
             PRIMAR

MUNICIPIUL TIMIŞOARA                                      Dr. Ing. GHEORGHE CIUHANDU

DIRECŢIA TEHNICĂ
BIROUL HIDROTEHNIC

Nr. SC 2010-028978/ 03.12.2010
R E F E R A T

Primăria Municipiului Timişoara prin Biroul Hidrotehnic din cadrul Direcţiei Tehnice execută lucrările de investiţii din domeniul apă-canal de pe raza Municipiului Timişoara, cu finanţare din bugetul local.

Canalizarea municipiului Timişoara funcţionează în general în sistem unitar, cu unele excepţii, în unele zone industriale în care canalizarea este în sistem divizor. Pentru zona de amplasament, canalizarea este în sistem separativ, care s-a menţinut şi în proiectul prezentat de canalizare a străzii.
O zonă deficitară  în ceea ce priveşte echiparea cu reţea de canalizare este şi zona studiată pentru care se prezintă o completare a reţelelor de canalizare.Astfel, se vor prevedea reţele de canalizare pentru racordarea tuturor consumatorilor din zonă. 
Prin proiectul :,,Sistem major canal cartier Ciarda Roşie –Etapa III” se vor extinde reţelele de canalizare pe străzile : Calea Urseni, Dimitrie Dinicu, Nicolae Stoica de Haţeg, Neajlov, J.J. Ehler, Dafinului, Rozmarinului şi Margaretelor.
De asemenea, se va executa o staţie de pompare necesara asigurării condiţiilor tehnice pentru realizarea canalizării pe străzile mai sus menţionate.Prin acest proiect se vor executa şi racordurile la canal ale consumatorilor de pe străzile cuprinse în proiect.Prin acest proiect se va finaliza integral execuţia reţelelor de apă –canal în cartierul Ciarda Roşie.
Având în vedere cele prezentate mai sus,

PROPUNEM :

aprobarea Studiului de fezabilitate privind obiectivul :,,Sistem major canal cartier Ciarda Roşie –Etapa III”, investiţie  a cărei valoare estimată este de  3.985.372 lei (cu TVA), respectiv 931.799 Euro (1 EURO=4,2771 lei la data de 01.11.2010), conform proiectului P 20/2010 întocmit de S.C.  DELTA PROJECT  S.R.L.

